# Esther Núñez Morera

Esther Núñez Morera (Sabadell, Vallès Occidental, 5 de febrer de 1981) és una nedadora catalana, especialitzada en proves de llarga distància i en aigües obertes. És la primera catalana que ha guanyat una Copa del Món de natació en aigües obertes, i ho ha fet dues vegades. Al setembre del 2018 va anunciar que es retirava de l'alta competició. Està casada amb el també nedador de llarga distància argentí Damián Blaum.
Va començar a nedar als quatre anys. És graduada en Magisteri i llicenciada en Ciències de l'Activitat Física i l'Esport. És membre del Club Natació Sabadell. Viu mig any a l'Argentina i l'altra meitat a Sabadell. Ha estat sis vegades campiona de Catalunya de gran fons pel fet d'haver guanyat la Travessia del Port de Barcelona els anys 1998, 1999, 2001, 2002, 2003 i 2006. És també campiona d'Espanya de 25 km (2003), 15 km (2005) i 10 km (2006), a més de guanyar el 50è Descens de la Ria de Navia (2007), que portava aparellat el títol estatal. Ha participat en les proves de llarga distància més importants del món, que constitueixen la Copa del Món Gran Premi FINA, de manera que ha estat campiona de la Copa del Món de natació en aigües obertes (2007 i 2012), subcamiona (els anys 2010, 2011 i 2013) i tercera classificada (2014 i 2015). Ha anunciat que ben aviat publicarà una autobiografia sobre la seva trajectòria com a nedadora d'aigües obertes, text que durà per títol Aigües obertes.

## Premis

* Medalla d'or de serveis distingits de la federació espanyola (2005)
* Medalla extraordinària al mèrit esportiu de la federació espanyola (2007)
* Campiona mundial de la FINA d'aigües obertes (2007)
* Medalla al mèrit esportiu de la federació catalana (2007)
* Millor esportista de Sabadell del 2007
* Mencions especials de la federació catalana (2006, 2007)
* Campiona mundial de la FINA d'aigües obertes (2007)
* Medalla de bronze en la Copa del Món de Natació en Aigües Obertes (2014)
* Campiona de la Marató de Cadaqués (2014)
* Insígnia d'or de la Federació Espanyola de Natació (2019)

## Referències

* 1 2 3 «Esther Núñez Morera». Enciclopèdia Catalana. [Consulta: 21 novembre 2017].
* 1 2 3 4 Cabeza, Anna «Esther Núñez. Incansable nedadora en les aigües obertes de la vida». Vallesos, 16, Hivern-primavera 2018/2019, pàg. 48-49. ISSN: 2014-1882.
* ↑ Fosbury, Redacció. «Es retira Esther Núñez, bicampiona del món d'aigües obertes», 18-09-2018. [Consulta: 31 desembre 2018].
* 1 2 «Esther Núñez Morera». Ajuntament de Sabadell, 21-11-2017. [Consulta: 21 novembre 2017].
* ↑ «El CN Sabadell homenatja la nedadora sabadellenca Esther Núñez». iSabadell, 18-09-2018.
* ↑ 324cat. «Esther Núñez acaba quarta en la primera prova de la Copa del Món de marató», 20-02-2005. [Consulta: 31 desembre 2018].
* ↑ «'L'ambaixadora': Esther Núñez». La Xarxa, 11-10-2015. [Consulta: 21 novembre 2017].
* ↑ «El Club Natació Sabadell ret homenatge als seus campions». [Consulta: 31 desembre 2018].
* 1 2 Mitjà, Ferran. «Esther Núñez Morera: “La federació no em dona suport i m’he de pagar els viatges i el material”». Diari Ara, 23-02-2015. [Consulta: 21 novembre 2017].
* ↑ «Esther Núñez, medalla de bronce en la Copa del Mundo de Natación en Aguas Abiertas» (en castellà). 20 minutos, 08-09-2014. [Consulta: 21 novembre 2017].
* ↑ Costa-Jussà, Escrit per Josep Ramon. «Esther Núñez gana la Marnatón en Cadaqués», 14-09-2014. [Consulta: 31 desembre 2018].
* ↑ «Esther Núñez, homenatjada amb la insígnia d'or de la RFEN». [Consulta: 27 maig 2019].

## Enllaços externs

* Esther Nuñez, la reina de mars, rius i llacs
* L'alegria de viure: Esther Núñez i Morera, obrint les aigües de la vida, a Ràdio Sabadell